15.2.2022
ET
Euroopa Liidu Teataja
L 33/35
Õhusõiduki nõuetele vastavuse deklaratsiooni (EASA vorm 52) täitmise juhendid 1.
EESMÄRK JA KOHALDAMISALA 1.1.
Sellise õhusõiduki nõuetele vastavuse deklaratsiooni kasutamist, mille tootjaorganisatsioon on välja andnud osa 21 jao A alajao F kohaselt, on kirjeldatud punktis 21.A.130 ja asjaomastes nõuete täitmise vastuvõetavates viisides. 1.2.
Osa 21 jao A alajao G kohaselt välja antud õhusõiduki nõuetele vastavuse deklaratsiooni (EASA vorm 52) eesmärk on võimaldada asjakohase tootjaorganisatsiooni sertifikaadi omanikul kasutada õigust saada teatava õhusõiduki lennukõlblikkussertifikaat ja vajaduse korral mürasertifikaat registreerimisliikmesriigi pädevalt asutuselt.
2.
ÜLDOSA 2.1.
Nõuetele vastavuse deklaratsioon peab vastama lisatud vormingule, kaasa arvatud lahtrite numbrid ja iga lahtri asukoht.
Iga lahtri suurus võib siiski erineda vastavalt taotleja vajadusele, kuid mitte sel määral, et see ei võimaldaks nõuetele vastavuse deklaratsiooni ära tunda.
Kahtluse korral konsulteerige pädeva asutusega. 2.2.
Nõuetele vastavuse deklaratsioon peab olema kas valmis trükitud või arvutipõhine, kuid mõlemal juhul peavad trükitud jooned ja tähemärgid olema selged ja loetavad.
Lisatud näidisele vastav valmistrükitud tekst on lubatud, muud sertifitseerimisdeklaratsioonid aga mitte. 2.3.
Deklaratsiooni võib täita kirjutusmasinal, arvutiga või käsitsi, kasutades lugemise hõlbustamiseks trükitähti.
Aktsepteeritakse inglise keelt ja vajaduse korral üht või mitut väljaandva liikmesriigi ametlikku keelt. 2.4.
Sertifitseeritud tootjaorganisatsioon peab säilitama koopia deklaratsioonist ja kõikidest lisadest, millele on viidatud.
3.
NÕUETELE VASTAVUSE DEKLARATSIOONI TÄITMINE 3.1.
Selleks et dokument oleks kehtiv, tuleb teha kanne igasse lahtrisse. 3.2.
Registreerimisliikmesriigi pädevale asutusele võib nõuetele vastavuse deklaratsiooni välja anda üksnes juhul, kui õhusõiduki projekt ja sellesse paigaldatud tooted on heaks kiidetud. 3.3.
Lahtrites 9, 10, 11, 12, 13 ja 14 nõutavat teavet võib esitada viitena tootjaorganisatsiooni valduses olevatele eraldi identifitseeritud dokumentidele, kui pädev asutus ei ole otsustanud teisiti. 3.4.
Käesolev nõuetele vastavuse deklaratsioon ei pea hõlmama kõiki neid tooteid, mille paigaldamine võib kohaldatavate kasutuseeskirjade täitmiseks vajalikuks osutuda.
Siiski võib mõne sellise toote märkida lahtrisse 10 või heakskiidetud tüübiprojekti.
Seepärast meenutatakse käitajatele nende kohustust tagada vastavus nende endi konkreetse tegevuse suhtes kohaldatavatele eeskirjadele.
Lahter 1
Märkida tootjariigi nimi.
Lahter 2
Pädev asutus, kelle pädevuse piires nõuetele vastavuse deklaratsioon välja antakse.
Lahter 3
Selles lahtris peab deklaratsiooni kontrollimiseks ja jälgimiseks olema eelnevalt valmistrükitud kujul esitatud kordumatu seerianumber.
Arvutipõhise dokumendi puhul kohaldatakse erandina järgmist: Numbrit ei ole vaja eelnevalt valmis trükkida, kui kordumatu seerianumbri genereerib ja prindib asjakohaselt programmeeritud arvuti.
Lahter 4
Deklaratsiooni välja andva organisatsiooni täielik nimi ja aadress.
Selles lahtris võib kasutada eelnevalt valmistrükitud teksti.
Logo vms on lubatud, kui see lahtrisse mahub.